કોણ કહે છે કે ભારતીય સંસ્કૃતી વિસરાતી જાય છે…? આ રહ્યા ભારતીય સંસ્કૃતીને જીવંત રાખનાર હિરા જડીત રત્નો ટંકારાના હડમતિયામાં નિસ્વાર્થ ભાવે જાહેર સ્થળે ધાર્મિક નાટકો, કોઈના ઘેર કે જાહેર સ્થળે સુંદરકાંડ, ધુન, ભજન કે દિવાળીના પર્વમાં પ્રભાતિયા, રામગરી, જેવી પ્રાચીન ભારતીય સંસ્કૃતીનો વારસો ઉજાગર રાખી અભ્યાસની સાથે સાથે પ્રભુભક્તિ કરતા ફુલની પાંખડી જેવા આ બાળકો કલા વારસો જીવંત રાખે છે.આ બાળકોની કલા અને ભક્તિને નજરે જોનાર પણ મોંમા આંગળા નાખી જાય છે.જેમની ઉંમર હજુ ખેલવા કુદવાની છે તેવા કોમળ ફુલ જેવા બાળકો વહેલા ૪ વાગ્યે પરોઢે ઉઠીને પ્રભુ ભક્તિ અને કલામાં લીન થતા જોઈ આજના માનવને કઈક સંદેશો આપી રહ્યા છે.